
Parlamentul  României

Camera  Deputaţilor

Comisia pentru industrii                               Comisia pentru administraţie publică,  

              si servicii                                  amenajarea teritoriului şi echilibru ecologic                                                                                                                                

  Bucureşti, 08.03.2010                                                     Bucureşti, 08.03.2010

        Nr.23/332/2010                                                              Nr. 26/1739/2010

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, trimis cu adresa nr. PL-x 713 din 24 noiembrie 2010, înregistrată la nr.26/1739 din 25 noiembrie 2010, respectiv cu nr.23/332 din 26 noiembrie 2010.

În raport cu obiectul şi conţinutul său, legea face parte din categoria legilor ordinare.
                 PREŞEDINTE,                                              PREŞEDINTE,

                   Iulian Iancu                                                  Sulfina Barbu

Parlamentul  României

Camera  Deputaţilor

Comisia pentru industrii si servicii                                                                 Comisia pentru administraţie publică,  

                                                                                                                        amenajarea teritoriului şi echilibru ecologic                                                                                 
           Bucureşti, 08.03.2010                                                                                                      Bucureşti, 08.03.2010

            Nr.23/332/2010                                                                                                                  Nr. 26/1739/2010

RAPORT   COMUN

asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile
În conformitate cu prevederile art.95 din Regulamentul Camerei Deputaţilor, republicat, cu adresa nr. PL-x 713 din 24 noiembrie 2010, înregistrată la nr.26/1739 din 25 noiembrie 2010, respectiv cu nr.23/332 din 26 noiembrie 2010, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate cu dezbaterea în fond, a proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile.
      

Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
      

Senatul, în calitate de primă Cameră sesizată a adoptat propunerea legislativă în şedinţa din 22 noiembrie 2010.

Consiliul Legislativ a avizat favorabil iniţiativa legislativă, conform avizului nr.682 din 02.06.2010.
       

Guvernul susţine adoptarea, potrivit punctului de vedere, trimis cu adresa nr.2317/DPSG/03.09.2010.

       

Propunerea legislativă supusă dezbaterii are ca obiect de reglementare instituirea unor interdicţii permanente cu privire la achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule, în scopul prevenirii sustragerilor şi distrugerii de echipamente, utilaje, reţele electrice, de telefonie şi de cale ferată. Se exceptează de la această interdicţie, “metalele neferoase, aliajele acestora şi deşeurile neferoase reciclabile rezultate din dezafectări gospodăreşti în limita a 50 de kg/an.” 

    

În conformitate cu prevederile art. 61 şi 63 din Regulamentul Camerei Deputaţilor, comisiile  au examinat iniţiativa legislativă în  şedinţe separate, în zilele de 7 decembrie 2010 şi 16.02.2011, 22.02.2011 şi 01.03.2011.                              
      La lucrări au participat, în calitate de iniţiatori, doamna deputat Sulfina Barbu şi domnii deputaţi Vasile Gherasim şi Mircea Marin.   

      

La şedinţa Comisiei pentru administraţie publică, amenajarea teritoriului şi echilibru ecologic, din 7 decembrie 2010, au fost prezenţi 29 de deputaţi, din numărul total de 31 de membri ai comisiei.

      

La şedinţa Comisiei pentru industrii şi servicii, din 1 martie 2011, au fost prezenţi 23 de deputaţi, din numărul total de 25 de membri ai comisiei.

      

În urma dezbaterii, membrii comisiilor au hotărât, cu unanimitate de voturi, să propună plenului Camerei Deputaţilor adoptarea proiectului de lege, în formă adoptată de Senat, cu amendamente respinse trecute în anexă.
În raport cu obiectul şi conţinutul reglementării, proiectul de lege face parte din categoria legilor ordinare.
                         PREŞEDINTE,                                                                                 PREŞEDINTE,

                           Iulian Iancu                                                                                      Sulfina Barbu
                          SECRETAR,                                                                                      SECRETAR, 

                         Mircea Marin                                                                                  Gheorghe Ciocan
Expert parlamentar,                                                                                                                                                                                                       Consilier parlamentar,

Dr.Fiz. Maria Cristina Bălănescu                                                                                                                                                                                   Monica Dima                                 
Anexă
 A M E N D A M E N T E    R E S P I N S E

	Nr.

crt.
	Textul adoptat de Senat
	Amendamente propuse/Autor
	Motivaţia amendamentului/
Motivaţia respingerii


	Camera decizională

	0
	1
	2
	3
	4

	1
	2. La articolul 7, după alineatul (2) se introduce un nou alineat, alineatul (21), cu următorul cuprins:

„(21) Se exceptează de la interdicţia prevăzută la alin.(2) metalele neferoase, aliajele acestora şi deşeurile neferoase reciclabile rezultate din dezafectări gospodăreşti în limita a 50 de kg/an.” 


	2. La articolul 7, după alineatul (2) se introduce un nou alineat, alineatul (21), cu următorul cuprins:

„(21) Se exceptează de la interdicţia prevăzută la alin.(2) metalele neferoase, aliajele acestora şi deşeurile neferoase reciclabile rezultate din dezafectări gospodăreşti în limita a 50 de kg/an, predate                          la un singur centru de colectare.” 

Dep.Iulian Iancu – PSD+PC


	Motivaţia amendamentului:

Pentru a evita posibilitatea predării deşeurilor rezultate din furtul metalelor neferoase, aliajelor acestora şi deşeurilor neferoase reciclabile provenite din dezmembrarea  unor elemente de infrastructură aparţinând domeniului public, la centre de colectare diferite.
Motivaţia respingerii:
Este necesară punerea la punct a unui sistem strict de urmărire a circulaţiei deşeurilor neferoase reciclabile provenite din dezmembrarea  unor elemente de infrastructură aparţinând domeniului public.
	Camera  Deputaţilor


      PREŞEDINTE,                                                                                 PREŞEDINTE,

                            Iulian Iancu                                                                                      Sulfina Barbu

                          SECRETAR,                                                                                      SECRETAR, 

                         Mircea Marin                                                                                 Gheorghe Ciocan

Expert parlamentar,                                                                                                                                                                                                       Consilier parlamentar,

Dr.Fiz. Maria Cristina Bălănescu                                                                                                                                                                                   Monica Dima                                 

